Illas do Mar do Coral

250px|miniatura|dereita|Mapa das illas do Mar do Coral 
O **Territorio das Illas do Mar do Coral** (en inglés: *Coral Sea Islands Territory*) está composto por un grupo de pequenas illas e arrecifes coralinos deshabitados e tropicais do Mar do Coral, ao noroeste de Queensland Australia, (coordenadas 18°N, 152°E). As illas están diseminadas nunha área de ao redor dun millón de km², pero cunha área emerxida de só 8 km² sendo o illote de Willis os máis importantes, no principal dos illotes de Willis existe unha estación meteorolóxica cuxa poboación é temporal.

O territorio abarca 780.000&nbsp;km², que se estenden ao leste e ao sur desde o bordo exterior da Gran Barreira de Coral, e inclúe a illa Heralds Beacon, Arrecife Osprey, o Grupo Willis, e outros quince grupos de arrecifes/illas.

## Historia 
As Illas do Mar do Coral describíronse por primeira vez en 1803. Nos anos 1870 e 1880, as illas foron explotadas polo guano, pero a ausencia dun fornecemento permanente de auga doce impediron a habitación a longo prazo. (antes do 29 de novembro de 2007 a administración levouse a cabo polo Departamento de Transporte e Servizos rexionais). A defensa é a responsabilidade de Australia, e o territorio é visitado regularmente pola Royal Australian Navy.

Australia mantén estacións meteorolóxicas automáticas en moitas das illas e arrecifes, e reivindica unha zona exclusiva de pesca de 200 millas (370&nbsp;km.). Non existe ningunha actividade económica (agás unha significativa pero aínda non cuantificada industria de pesca e mergullo), e só un equipo de tres ou catro persoas manteñen a estación meteorolóxica na Illa Willis (Illote Sur), establecida en 1921. En novembro de 2011 o goberno australiano anunciou que planificouse unha área protexida de 989.842&nbsp;km² no Mar do Coral.

## Xeografía 
Hai ao redor de 30 arrecifes e atois distintos, doce están totalmente mergullados ou que se secan só durante a marea baixa, e outros 18 cun total de ao redor de 51 illotes e caios (18 só no atol Lihou), algúns dos cales teñen vexetación. Os atois presentan unha ampla gama de tamaños, desde uns poucos quilómetros de diámetro ao que talvez é o segundo atol máis grande do mundo por superficie total (incluíndo a lagoa): **Lihou Reef**, cunha lagoa de tamaño de 100 x 30&nbsp;km e unha superficie de 2.500&nbsp;km², que se comparan cunha superficie combinada dos 18 illotes individuais de soamente 0,91&nbsp;km². As illas son todas moi baixas.

Os illotes Willis son importantes zonas de anidación de aves e tartarugas, pero teñen recursos naturais insignificantes. Eles comprenden menos de 3&nbsp;km² de terra. Non hai ningún porto ou embarcadoiro, unicamente un ancoradoiro en mar a fóra.

A maioría dos atois divídense en dous grupos, mentres que **Mellish Reef** cara ao leste, e **Middleton Reef** e **Elizabeth Reef** ao sur agrúpanse por separado:

### Grupo Noroeste
# Arrecife Osprey (atol mergullado máis ou menos de forma oval, mide 25 por 12&nbsp;km, que abarca ao redor de 195&nbsp;km², coa lagoa ata 30 m de profundidade)
# Arrecife Shark (pequeno arrecife mergullado alargado de 15&nbsp;km ao sur de Osprey, cunha profundidade mínima de 7´8 m) 
# Arrecife Bougainville (pequeno atol mergullado, 2´5 por 4&nbsp;km, cunha área de 8&nbsp;km² coa lagoa, sécase á metade da marea) 
# Arrecife East Holmes (atol mergullado, con 14x10 km, área 125&nbsp;km² coa lagoa)
# Arrecife West Holmes (atol mergullado a 6&nbsp;km ao leste do areecife East Holmes, 18x7 km, área 125&nbsp;km² coa lagoa que esta aberta no lado oeste, dous pequenos caios)
# Arrecife Flora (pequeno atol mergullado, 5 x 4&nbsp;km, 12&nbsp;km²)
# Diane Bank (atol afundido, profundidades de menos de 10 m nunha área de 65 x 25&nbsp;km, ou 1.300&nbsp;km², ao longo do bordo norte 3 m de profundidade, co Sand Cay no noroeste, 3 m de altura)
# Arrecife North Moore (pequeno atol mergullado, 4 x 3&nbsp;km, área 8&nbsp;km² incluíndo a lagoa que esta aberto no lado noroeste)
# Arrecife South Moore (pequeno arrecife mergullado 5&nbsp;km ao sur do arrecife North Moore)
# Illa Willis (atol afundido, 45 x 19&nbsp;km, área máis de 500&nbsp;km², 3 illotes no lado noroeste: North Cay, Mid Islet sobre 8 m de altura, South Islet ou Illa Willis 10 m de altura)
# Caios Magdelaine & Illotes Coringa (un grande atol, coa estrutura parcialmente afundida, sobre 90 x 30&nbsp;km, área sobre 1.500&nbsp;km²), 2 illotes dos Caios Magdelaine no norte: Illote North West (área aproximada 0´2&nbsp;km²) e caio South East (área 0´37&nbsp;km²); 2 illotes dos illotes Coringa 50 x 60&nbsp;km máis ao suroeste: Illa Southwest ou Illa Coringa (área 0´173&nbsp;km²), e Illote Chilcott (área 0´163&nbsp;km²)
# Caios Herald Cays, Caio Nordés (rodeada por un arrecife de 3 x 3 quilómetros, superficie total de 6&nbsp;km², superficie 0´34&nbsp;km²)
# Caios Herald, Caio Suroeste (4&nbsp;km ao Suroeste do Caio Nordés, rodeada por un arrecife de 2 x 2&nbsp;km, área total de 3&nbsp;km², superficie 0´188&nbsp;km²)
# Arrecife e Caios Lihou (o maior atol do mar de coral, cun tamaño de 2500&nbsp;km², superficie terrestre 0´91&nbsp;km²)
# Illotes Diamond e arrecifes Tregosse (grande, atol parcialmente afundido, 100 x 52&nbsp;km, área de máis de 3000&nbsp;km², con 4 illotes e 2 pequenos arrecifes mergullados no nordés e o sueste: Illote West Diamond, Illote central Diamond, Illote East Diamond no bordo do nordés do antigo atol, e o Illote South Diamond Islet, Arrecife  East Tregosse e Arrecife West Tregosse no bordo do Sur)
# Arrecife North Flinders (gran atol, 34 x 23&nbsp;km, área 600&nbsp;km², con 2 illotes, Caio Flinders un dos máis grandes cunha lonxitude de 200 metros e unha altura de 3 m)
# Arrecife South Flinders (atol, 15 x 5&nbsp;km, 60&nbsp;km²)
# Herald's Surprise (pequeno arrecife mergullado ao norte dos Arrecifes Flinders, 3 x 2&nbsp;km)
# Arrecife Dart (pequeno arrecife mergullado ao noroeste dos Arrecifes Flinders, 3 x 3&nbsp;km, zona 6&nbsp;km² incluíndo a pequena lagoa que está aberto ao Norte)
# Arrecife Malay (pequeno arrecife mergullado, non está claramente definido, non hai ondas grandes, difícil de ver)
# Arrecife Abington (arrecife mergullado, case a flor de auga, 4 x 2,5&nbsp;km, área 7&nbsp;km²)
# Arrecife Marion (gran atol de formación circular que se compón de tres unidades principais situadas no lado oriental: Marion, Long e Wansfell, e unha serie de arrecifes máis pequenos no oeste A formación séntase encima dunha rareza submarina coñecida como a **Meseta Marion** que está separada da máois grande meseta do Mar de Coral ao norte polo **Townsville Trough**. Tres pequenos caios de area atópanse no lado oriental do arrecife Marion: Caio Paget, en Long Reef, Caio Carola, ao sur de Long Reef, e Caio Brodie, no Arrecife Wansfell.

Os atois do Grupo Noroeste, agás o arrecife Osprey e o arrecife Shark no norte, e o arrecife Marion, no sur, atópanse na **Meseta do Mar de Coral** (Meseta Queensland), unha zona contigua de profundidades de menos de 1000 metros.

* **Arrecifes Flinders** (Norte e Sur), '''Herald's Surprise** e **arrecife Dart** forman un conxunto de arrecifes de 66 x 26&nbsp;km.
* **Caios Magdelaine**, **Illotes Coringa** e **Caios Herald** forman parte dos 8856&nbsp;km² da Reserva Natural Nacional Coringa-Herald, creada o 16 de agosto de 1982 e situado a uns 400&nbsp;km ao leste de Cairns e 220 á 320&nbsp;km desde o bordo exterior da Gran Barreira de Coral. Os 6 illotes da reserva natural teñen áreas de 0´16 a 0´37&nbsp;km², para un total de 1´24&nbsp;km².
* **Arrecife Lihou** foi declarada Reserva Natural o 16 de agosto de 1982, cunha superficie de 8440&nbsp;km².

As reservas naturais foron creadas para protexer a vida silvestre nas áreas respectivas do territorio; xuntos forman a Reservas do Mar do Coral Sitio Ramsar.

### Arrecife Mellish 
#Arrecife Mellish, aproximadamente 300&nbsp;km ao leste do **Grupo Noroeste''', polo tanto o máis distante do continente australiano de todos os arrecifes e atois do Territorio das Illas do Mar do Coral, non se considera parte de calquera grupo. Ten o contorno dunha plataforma con forma de bumerán ao redor de 10&nbsp;km de lonxitude e 3&nbsp;km de diámetro, área de 25&nbsp;km². Os arrecifes rodean e encerran a estreita lagoa, quedan completamente mergullados coa marea alta. Cerca do centro da lagoa atópase a única terra permanente do arrecife, o illote Heralds-Beacon. A illa é un pequeno caio de 600 m por 120 m, área de 57.000 m², só se eleva algúns metros por encima da liña da marea alta.

### Grupo sueste 
# Arrecifes Frederick: Os arrecifes forman unha lagoa semi-pechada, coñecida como Anchorage Sound, cunha abertura no lado norte. As medidas do complexo son de 10 x 4&nbsp;km, cunha superficie de 30&nbsp;km². No lado sur do arrecife atópase o Observatory Cay (Caio Observatorio), a única terra seca permanente, aínda que hai algúns outros caios que poden ser inundados coa marea alta.
# Arrecifes Kenn, atol mergullado de aproximadamente 15 x 8&nbsp;km, área de 40&nbsp;km², illote Observatory Cay no sueste, 2 m de altura
# Arrecifes Saumarez, os arrecifes situados máis ao sur na plataforma do Mar de Coral; tres arrecifes principais e numerosos arrecifes máis pequenos que forman unha gran formación en forma de media lúa aberta cara ao noroeste, preto de 27 x 14&nbsp;km, área de menos de 300&nbsp;km². Hai dous caios de area: North East Cay e South West Cay.
# Arrecifes Wreck: atol de 25 x 5&nbsp;km, área 75&nbsp;km² , aberto ao Norte. os illotes que se atopan nos arrecifes inclúen Bird Islet, West Islet e Porpoise Cay.
# Arrecife Cato: Cato de 21 x 13&nbsp;km, área de 200&nbsp;km² de profundidades menores de 17 m; o arrecife Cato rodea unha área de 3´3 x 1´8&nbsp;km, área 5&nbsp;km² incluíndo a lagoa; Illa de Cato, no oeste da lagoa, 650 por 300 metros, área de 0´15&nbsp;km², 6 m de altura. Preto da esquina sueste do banco Cato é Hutchison Rock, con 1 m de profundidade.

### Extremo Sur 
Os arrecifes Elizabeth e Middleton, xunto cos arrecifes ao redor de Illa Lord Howe (Nova Gales do Sur) 150&nbsp;km ao sur, son considerados como os arrecifes de coral máis austrais do mundo. A súa situación, onde atópanse as correntes oceánicas tropicais e templadas, contribúe a un conxunto extraordinariamente diverso de especies mariñas. Estes atois maiormente mergullados que se secan só durante a marea baixa engadíronse ao territorio en 1989. Están situados na Lord Howe Rise no Mar de Tasmania, que se une ao Mar do Coral no sur. Xa o 23 de decembro de 1987, estaban protexidos como a Elizabeth and Middleton Reefs Marine National Park Reserve, que ten unha superficie de 1880&nbsp;km².
# Arrecife Middleton, atol de aproximadamente 8´9 x 6´3&nbsp;km, área 37&nbsp;km² incluíndo a lagoa, un illote: The Sound, 100 por 70 ms (área de 5.000 m²), o punto máis alto preto da parte norte ten 1´5 ms. En marea baixa gran parte da superficie plana do arrecife queda exposta.
# Arrecife Elizabeth, atol de aproximadamente 8´2 x 5´5&nbsp;km, área 51&nbsp;km² incluíndo a lagoa, un illote: illa Elizabeth (caio Elizabeth), sen vexetación, 600 m. x 400 m. (área de 0´2&nbsp;km²), o punto máis alto de 0´8 m. En marea baixa gran parte da superficie plana do arrecife queda exposta.

### Descrición xeral de illotes e caios
## Notas
;Referencias

## Véxase tamén
### Ligazóns externas
*Coral Sea Islands History and the list of other Australia territories (Australian Government, Attorney-General's Department)